Vojislav Koštunica

≈
Vojislav Koštunica bivši je srbijanski političar koji je obavljao dužnost funkciju posljednjeg predsjednika SR Jugoslavije od 2000. do 2003. i premijera Srbije od 2004. do 2008. Koštunica je pobijedio na jugoslavenskim predsjedničkim izborima 2000. godkao kandidat širokog saveza Demokratske opozicije Srbije (DOS), što je dovelo do svrgavanja Miloševića i povlačenja međunarodnih sankcija protiv SR Jugoslavije. Strogo se protivio saradnji s Međunarodnim krivičnim sudom za bivšu Jugoslaviju (MKSJ), a njegova stranka je napustila koalicionu vladu u znak protesta zbog odluke o izručenju Slobodana Miloševića MKSJ-u. Nakon parlamentarnih izbora u Srbiji 2003, prvih izbora nakon raspuštanja DOS-a i atentata na premijera Zorana Đinđića, Koštunica je formirao manjinsku vladu uz podršku Miloševićeve Socijalističke partije Srbije i postao šef vlade. Bio je jedna od ključnih figura u usvajanju prvog ustava nezavisne Srbije, kao i za proglašenje Srbije neutralnom državom. Tokom svoje druge vlade (2007–2008), protivio se potpisivanju Sporazuma o stabilizaciji i pridruživanju (SSP) sa Evropskom unijom, što je dovelo do pada vlade nakon godinu dana i prijevremenih izbora na kojima su pobijedile proevropske stranke.

Bio je jedan od osnivača i prvi predsjednik Demokratske stranke Srbije od njenog osnivanja 1992. do 19. marta 2014, kada je podnio ostavku na mjesto predsjednika stranke i povukao se iz aktivne politike nakon što njegova stranka nije uspjela dostići prag od 5% za ulazak u Skupštinu na izborima 16. marta po prvi put u svojoj historiji. U oktobru 2014. napustio je stranku nakon neslaganja s novim stranačkim rukovodstvom oko onoga što je smatrao njihovim napuštanjem politike političke neutralnosti. U novembru 2014. bio je jedan od osnivača desničarskog euroskeptičnog "Državničkog pokreta Srbije".

Od penzionisanja, Koštunica je veći dio svog privatnog života držao u tajnosti, rijetko se pojavljivajući u javnosti. Međutim, 15. marta 2025. viđen je kako prisustvuje najvećem protestu u historiji Srbije.

Biografija
Rođen je 24. marta 1944. godine u Beogradu. Diplomirao na Pravnom fakultetu Univerziteta u Beogradu 1966, magistrirao 1970. i doktorirao 1974. Za asistenta na Pravnom fakultetu u Beogradu izabran 1970. godine, da bi četiri godine kasnije, u vrijeme političkih progona na Univerzitetu, morao da napusti fakultet. Godine 1989. odbija ponudu da se kao profesor vrati na fakultet. Od 1974. godine radi u Institutu društvenih nauka, a od 1981. u Institutu za filozofiju i društvenu teoriju kao viši naučni saradnik i jedno vrijeme kao direktor. Objavljuje radove iz oblasti ustavnog prava, političke teorije i filozofije.

Bio je član redakcije i glavni i odgovorni urednik više uglednih pravnih i filozofskih časopisa, kao što su Arhiv za pravne i društvene nauke, Filozofske studije, Filozofija i društvo i Teorija. Član je Srpskog PEN Centra. Koštunica se 1980-ih angažuje na zaštiti ljudskih prava, posebno u Odboru za odbranu slobode misli i izražavanja. Vojislav Koštunica je oženjen.

Koštunica je jedan od osnivača Demokratske stranke 1989. godine i osnivač DSS čiji je predsjednik bio od 1992. do 2014. Bio je narodni poslanik u Skupštini Srbije od 1990. do 1997, djelujući u opoziciji. Kao kandidat DOS-a pobjedio je Slobodana Miloševića na predsjedničkim izborima 24. septembra 2000. i funkciju predsjednika SR Jugoslavije obavljao do marta 2003. Poslije parlamentarnih izbora u Srbiji, decembra iste godine, DSS zauzima drugo mjesto. Marta 2004, Koštunica je izabran za premijera Srbije. Na toj ga poziciji 7. jula 2008. mijenja Mirko Cvetković.Reference

Vanjski linkovi

Kategorija:Rođeni 1944.
Kategorija:Živi ljudi
Kategorija:Biografije, Beograd
Kategorija:Srbijanski političari
Kategorija:Srpski nacionalisti
Kategorija:Dobitnici Ordena Republike Srpske